CELEX: 32010R1076
Language: hu
Date: 2010-11-22 00:00:00
Title: A Bizottság 1076/2010/EU rendelete ( 2010. november 22. ) egyes áruk Kombinált Nómenklatúra szerinti besorolásáról

24.11.2010   
            
            
               HU
            
            
               Az Európai Unió Hivatalos Lapja
            
            
               L 308/3
            
         A BIZOTTSÁG 1076/2010/EU RENDELETE
   (2010. november 22.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. november 22-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Egy megközelítőleg 3 × 3 × 2 cm méretű termék (beleértve az alaplapot is) (úgynevezett „közös módusú fojtótekercs”), amely két darab szigetelt, 1:1 arányban kör alakú ferritmagra tekert rézhuzalból áll.
                  A tekercsekben ellentétes irányban áramló differenciáláram (jel) azonos nagyságú és ellentétes mágneses tereket hoz létre, amelyek kioltják egymást. Ennek következtében a termékben a differenciálárammal szembeni ellenállás nulla, így az áram változatlanul áramlik át rajta.
                  A tekercsekben azonos irányban áramló közös módusú (interferenciás) áram azonos nagyságú és fázisú mágneses teret hoz létre, amelyek összeadódnak. Ennek következtében a termékben az interferenciás árammal szembeni ellenállás magas, így áthaladáskor annak erőssége lecsökken.
               
               
                  8504 50 95
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 8504, a 8504 50 és a 8504 50 95 KN-kód szövegezése határozza meg.
                  A 8504 31 alszám alá transzformátorként történő besorolása kizárt, mert bár a termék felépítése megfelel a transzformátorénak, nem alkalmas arra, hogy váltóáramot másik váltóárammá alakítson. A termék kizárólag a váltóáram 1:1 arányú átvitelére alkalmas (lásd még a 8504 vámtarifaszámhoz tartozó HR-magyarázatot).
                  Funkciója alapján a termék a 8504 50 alszám szerinti induktornak minősül, mivel arra szolgál, hogy korlátozza vagy megakadályozza a közös módusú (interferenciás) áram áramlását, ugyanakkor változatlanul hagyja a differenciáláramot (jelet).
                  A terméket ezért induktorként a 8504 50 95 KN-kód alá kell besorolni.